CELEX: 32009D0311
Language: bg
Date: 2009-04-02 00:00:00
Title: 2009/311/ЕО: Решение на Комисията от 2 април 2009 година за даване право на държавите-членки да продължават временните разрешения, издадени за новите активни вещества топрамезон, сулфурил флуорид и zucchini yellow mosaic virus — слаб щам (нотифицирано под номер C(2009) 2348) (Текст от значение за ЕИП)

3.4.2009   
            
            
               BG
            
            
               Официален вестник на Европейския съюз
            
            
               L 91/25
            
         
      РЕШЕНИЕ НА КОМИСИЯТА
   
   от 2 април 2009 година
   за даване право на държавите-членки да продължават временните разрешения, издадени за новите активни вещества топрамезон, сулфурил флуорид и zucchini yellow mosaic virus — слаб щам
   (нотифицирано под номер C(2009) 2348)
   (текст от значение за ЕИП)
   (2009/311/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 8, параграф 1, четвърта алинея от нея,
   като има предвид, че:
   
               (1)
            
            
               В съответствие с член 6, параграф 2 от Директива 91/414/ЕИО през май 2003 г. Франция получи заявление от BASF AG за включването на активното вещество топрамезон в приложение I към Директива 91/414/ЕИО. С Решение 2003/850/ЕО на Комисията (2) се потвърждава, че документацията е пълна и може да се приеме, че принципно удовлетворява фактологическите и информационните изисквания на приложения II и III към посочената директива.
            
         
               (2)
            
            
               През юли 2002 г. Обединеното кралство получи заявление от Dow AgroSciences Ltd относно сулфурил флуорид. С Решение 2003/305/ЕО на Комисията (3) се потвърждава, че документацията е пълна и може да се приеме, че принципно удовлетворява фактологическите и информационните изисквания на приложения II и III към посочената директива.
            
         
               (3)
            
            
               През март 2005 г. Обединеното кралство получи заявление от Central Science Laboratory за zucchini yellow mosaic virus — слаб щам. С Решение 2006/586/ЕО на Комисията (4) се потвърждава, че документацията е пълна и може да се приеме, че принципно удовлетворява фактологическите и информационните изисквания на приложения II и III към посочената директива.
            
         
               (4)
            
            
               Необходимо беше да се потвърди пълнотата на документацията, за да бъде подробно разгледана и за да се даде възможност на държавите-членки да издават временни разрешения за период до три години за продукти за растителна защита, съдържащи разглежданите активни вещества, при спазване на условията, определени в член 8, параграф 1 от Директива 91/414/ЕИО, и по-специално условието за подробно оценяване на активните вещества и на продуктите за растителна защита, като се имат предвид изискванията, определени в посочената директива.
            
         
               (5)
            
            
               Направена е оценка на въздействието на посочените активни вещества върху здравето на хората и върху околната среда в съответствие с разпоредбите на член 6, параграфи 2 и 4 от Директива 91/414/ЕИО за видовете употреба, предложени от заявителите. Докладващата държава-членка представи на Комисията проектите на докладите за оценяване на 21 юли 2006 г. (топрамезон), на 29 октомври 2004 г. (сулфурил флуорид) и на 30 юни 2006 г. (zucchini yellow mosaic virus — слаб щам).
            
         
               (6)
            
            
               След представянето на проекта на доклад за оценяване от докладващата държава-членка бе сметнато за необходимо да се изиска допълнителна информация от заявителя и докладващата държава-членка да анализира тази информация и да предостави своята оценка. Поради това проучването на досието все още продължава и оценката няма да може да бъде завършена в рамките на срока, предвиден в Директива 91/414/ЕИО.
            
         
               (7)
            
            
               Тъй като досега оценката не доведе до установяване на причина за непосредствено безпокойство, следва да се даде възможност на държавите-членки да удължават временните разрешения, издадени за продукти за растителна защита, съдържащи разглежданите активни вещества, за срок от 24 месеца в съответствие с разпоредбите на член 8 от Директива 91/414/ЕИО, за да може да продължи проучването на досието. Очаква се оценката и процесът на вземане на решение относно евентуалното включване на топрамезон, сулфурил флуорид и zucchini yellow mosaic virus — слаб щам, в приложение I да приключат в рамките на 24 месеца.
            
         
               (8)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Държавите-членки могат да продължат срока на действие на временните разрешения за продукти за растителна защита, съдържащи топрамезон, сулфурил флуорид и zucchini yellow mosaic virus — слаб щам, за период не по-дълъг от 24 месеца от датата на приемането на настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 2 април 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 230, 19.8.1991 г., стр. 1.
   
      (2)  ОВ L 322, 9.12.2003 г., стр. 28.
   
      (3)  ОВ L 112, 6.5.2003 г., стр. 10.
   
      (4)  ОВ L 236, 31.8.2006 г., стр. 31.